ટ્રાફિકથી ધમધમતા પોઈન્ટ પર સતત વાહનોની અવરજવરને પગલે ટ્રાફિક નિયમન કામગીરી બહુ વિકટ બની રહે છે છતાં ટ્રાફિક જવાનો તડકો, ટાઢ-તાપ જોયા વિના ટ્રાફિક કામગીરી કરે છે આવી સતત થાક લાગે તેવી કામગીરી કરતી વેળાએ પણ પોલીસની અંદરનો માણસ મરતો નથી તેનું જીવંત ઉદાહરણ જોવા મળ્યું હતું મોરબી જિલ્લા પોલીસ ટ્રાફિક શાખામાં ફરજ બજાવતા રાજેશભાઈ પઢીયાર સામાકાંઠે મહારાણા પ્રતાપ સર્કલ ખાતે ડ્યુટી નિભાવી રહ્યા હોય ત્યારે એક અશક્ત વૃધ્ધા પર તેની નજર પડી હતી જે ચાલી શકે તેમ ના હોય અને ધસડાઈને ક્યાંક પહોંચવા મથામણ કરી રહ્યા હોય ત્યારે મોરબીના ટ્રાફિક પોલીસ જવાન રાજેશભાઈ વૃધ્ધાની મદદે પહોંચ્યા હતા અને અશક્ત વૃધ્ધાને પોતાની ગોદમાં ઉઠાવી મદદ કરી હતી અને પોલીસ પ્રજાનો મિત્ર છે તે ઉક્તિને સાર્થક કરી હતી.